
Относно: Инвестиционно предложение (ИП) „Оборудване на изводно поле 220 kV в ОРУ 220 kV на п/ст „Мизия“ 400/220/110 kV, разположена в ПИ №61580.606.175, земл. с. Радомирци, общ. Червен бряг, обл. Плевен“


УВАЖАЕМИ ГОСПОДИН ГЕОРГИЕВ,


Във връзка с Ваше уведомление вх. №АО-2118 от 09.04.2026 г. на РИОСВ-Плевен за ИП „Оборудване на изводно поле 220 kV в ОРУ 220 kV на п/ст „Мизия“ 400/220/110 kV, разположена в ПИ №61580.606.175, земл. с. Радомирци, общ. Червен бряг, обл. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007г. и вс. изм. и доп.) и внесена допълнителна информация вх. №АО-2118-1 от 15.04.2026 г., Ви уведомяваме следното:
ИП „Оборудване на изводно поле 220 kV в ОРУ 220 kV на п/ст „Мизия“ 400/220/110 kV, разположена в ПИ №61580.606.175, земл. с. Радомирци, общ. Червен бряг, обл. Плевен“ попада в обхвата на чл. 2, ал. 2 от Наредбата за ОС.
1. ИП представлява самостоятелен елемент от присъединителната инфраструктура, необходим за реализиране на присъединяването към електропреносната мрежа на обект за съхранение на електрическа енергия с инсталирана мощност 300 MW и капацитет 1200 MWh в ПИ №63361.93.372, земл. с. Рупци, общ. Червен бряг, съгласно сключен предварителен договор за присъединяване.
ИП предвижда оборудване на ново изводно поле 220 kV в рамките на подстанция „Мизия“ 400/220/110 kV в ПИ №61580.606.175, земл. с. Радомирци, общ. Червен бряг, обл. Плевен, включващо:
- монтаж на съоръжения за първична комутация на ниво 220 kV;
- монтаж на съоръжения за вторична комутация, релейна защита и автоматика;
- монтаж на измервателни трансформатори;
- монтаж на апаратура за телеуправление, телесигнализация, телеизмерване и обмен на данни;
- монтаж на командни, контролни, релейни и/или комуникационни шкафове;
- изграждане на необходимите вторични кабелни връзки, заземителни връзки и връзки към шинни и присъединителни съоръжения;
- изграждане на необходимите фундаменти, стоманени или други носещи конструкции, кабелни канали/изкопи и монтажни площадки;
- интегриране на полето към съществуващите системи за управление и защита на подстанцията;
- монтаж на електромер за търговско измерване, локален контролер на полето, телемеханична апаратура, релейни защити, комуникационни връзки и др.
Не се предвижда промяна на съществуващата пътна инфраструктура. Генерираните отпадъци, вследствие на реализираните строително-монтажни дейности по ИП и експлоатацията на съоръженията, ще се предават за последващо оползотворяване на лица, притежаващи разрешение или регистрационни документи, издадени по реда на чл. 35 от Закона за управление на отпадъците.
С Решение № ПН ЕО 3/2025 г. на РИОСВ – Плевен е съгласувано „Частично изменение на Общ устройствен план на община Червен бряг в обхвата на ПИ №63361.93.372, земл. с. Рупци, общ. Червен бряг, подробен устройствен план - план за застрояване и парцеларен план за елементи на техническата инфраструктура – въздушен електропровод високо напрежение от ПИ №63361.93.372, земл. с. Рупци до подстанция „Мизия“, разположена в ПИ №61580.606.175, земл. с. Радомирци, общ. Червен бряг, обл. Плевен“.
ПИ № ПИ №61580.606.175, земл. с. Радомирци е вид територия Урбанизирана, НТП За съоръжение на електропровод и площ 189053 кв. м м, съгласно данни от кадастрално-административната информационна система на Агенцията по геодезия, картография и кадастър.
2. ПИ №61580.606.175, земл. с. Радомирци не попада в границите на защитени територии по смисъла на Закона за защитените територии.
3. ПИ №61580.606.175, земл. с. Радомирци частично попада в границите на защитена зона от мрежата НАТУРА 2000 по смисъла на Закона за биологичното разнообразие:
- BG0001014 “Карлуково”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-329/31.03.2021 г. на МОСВ (ДВ бр.53/25.06.2021 г.).
4. Реализацията на ИП е допустима спрямо режима на защитена зона BG0001014 “Карлуково”, определен в заповедта ѝ.
5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (урбанизирана територия) и характера на заявеното ИП „Оборудване на изводно поле 220 kV в ОРУ 220 kV на п/ст „Мизия“ 400/220/110 kV, разположена в ПИ №61580.606.175, земл. с. Радомирци, общ. Червен бряг, обл. Плевен“, при реализацията му няма вероятност от отрицателно въздействие върху защитени зони от мрежата „Натура 2000“, включително и върху защитена зона BG0001014 “Карлуково”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0001014 “Карлуково”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитената зона.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.









С уважение,


гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

